section_heading: Klupska karijera
paragraph_text: Po povratku u Dinamo, glavni operativac kluba bio mu je brat Zdravko, a Zoran je postao kapetanom šampionske momčadi. Na terenu i van njega, bio je produžena ruka i trenera Kužea i svog brata. Sezonu 2005./06. kada je Dinamo suvereno osvojio naslov prvaka, odigrao je jako dobro, dok je u sljedećoj sezoni uslijedio lagani pad forme.